open-index/open-wikipedia-markdown huggingface dataset:
Galisisk

**Galisisk** eller **galicisk** (*galego*) er et iberoromansk språk som snakkes i deler av Spania: den autonome regionen Galicia og tilstøtende områder i Asturias og Castilla y León. Språket blir talt av tre-fire millioner, og en halv million av disse er emigranter til Sør-Amerika og Mexico. Språklig har galisisk mer likhet med portugisisk enn spansk, noe som skyldes at portugisisk og galisisk har felles opphav i Galicia.

## Galisisk skrift
Galisisk har vært skriftspråk siden 1000-tallet. I middelalderen ble *galaico-português* sett på som kulturspråk, og brukt i dikting og religiøse sammenhenger. Dette gjaldt ikke bare i Galicia og Portugal, men også i Castilla, der kastiljansk mest ble brukt til prosa.

Etter at portugisisk og galisisk skilte lag, ble galisisk etter hvert sett på som provinsielt og udanna. Språket var lite brukt innen akademi og skjønnlitteratur før det på 1800-tallet fikk en renessanse. Rosalía de Castro blir fortsatt feira for ei diktsamling på galisisk, utgitt i 1863. Dagen boka kom ut på, nemlig 17. mai, er også dagen for galisisk litteratur.

## Forbud mot galisisk
Under styret til Francisco Franco, som selv var galiser, var alle språk bortsett fra kastiljansk forbudt i Spania. Galisisk ble fortsatt brukt som talespråk på landsbygda, og blomstra opp igjen etter at diktaturet falt i 1975.

## Referanser


## Eksterne lenker
*
Leith Hill

**Leith Hill** er en høyde sørvest for Dorking i England. Den er det høyeste punkt i det sørlige England, 292 moh.. 

Området eies av National Trust, og det er anlagt stier gjennom rik fauna. På toppen står et tårn bygget i det 18. århundre, med god utsikt mot London og Den engelske kanal. På en klar dag kan man se tretten grevskap fra tårnet.

Høyden er et viktig historisk sted: Det var her at Æthelwulf av Wessex, faren til Alfred den store, slo danene som var på vei mot Winchester etter å ha plyndret Canterbury og London. 

## Leith Hill Tower

Tårnet er i 1900-talls gotisk stil. Det ble bygget under navnet *Prospect House* 1765&ndash;1766 av Richard Hull, eieren av Leih Hill Place. Målet hans var å øke høyden til tusen fot; høyden er i seg selv 965 fot. Tårnet er 65 fot høyt, det vil si omkring 20 meter. 

Det ble bygget med to rom, som ble pent møblert. Over døren ble det plassert en innskrift på latin som fortalte at Hull ikke hadde bygget det bare til egen glede, men også for at andre skulle nyte det. Han tilbød besøkende prospektglass, en slags små teleskop, slik at de kunne få fullt utbytte av utsikten. 

Da Hull døde i 1772 ble han etter eget ønske stedt til hvile under tårnet. Han var sikker på at jorden ved dommedag vil bli snudd på hodet, og ble derfor gravlagt opp-ned. Alt løsøre, samt vinduer og dører ble fjernet fra tårnet, som så ble stående å forfalle. Da det begynte å bli fylt opp av sammenrast bygningsmateriale ble inngangen murt igjen. 

I 1864 bestemte en herr Evelyn fra Wotten Hall seg for å åpne den igjen, men den store mengden sammenrast betong gjorde dette vanskelig. Han fikk derfor bygget et sidetårn, slik at man kunne komme til toppen. 

Tårnet ble fullstendig restaurert av National Trust i 1984. En butikk ble åpnet i det nedre rommet, og tårnet er åpent for publikum flere dager i uken.

## Eksterne lenker

* National Trusts informasjon om Leith Hill
Gustav Hägglund

**Johan Edvin Birger Gustav Hägglund** (født 1938) er en finsk militæroffiser og general. 

Hägglund var sjef for Unifil fra 1986–88, finsk forsvarssjef fra 1. november 1994–3. juni 2001 og ble i mars 2001 utnevnt til sjef for EUs militærkomite.

## Referanser


## Eksterne lenker
* 
* 
*  Gustav Hägglund appointed to head EU Military Committee
Manuae

:*For øya med samme navn i Fransk Polynesia, se: [[Manuae (Fransk Polynesia)|Manuae]]*

**Manuae** er en av de sørlige atollene i øygruppen Cookøyene og består av to hesteskoformede øyer, *Manuae* og *Te Au O Tu*, som begge er avsatt som marint naturreservat. Atollens totale landareal er ca. 6,17 km². Høyeste punkt er ikke mer enn 5 moh.

Manuae er ikke bebodd i dag, men fra 1888 til 1915 (da Storbritannia eide øygruppen) bodde det kontraktsarbeidere her som produserte kokosnøttkjerner. Dette var fanger som ble plassert her fordi Rarotonga ikke hadde noe fengsel.

Manuae var den første av Cookøyene som James Cook oppdaget, 23. september 1773. Han ga den først navnet *Sandwich Island*, men byttet senere navnet til *Hervey Island*. Hele den sørlige gruppen av øyer ble en periode kalt Hervey Islands, inntil russerne ga øygruppen navnet Cookøyene i 1824.

## Eksterne lenker
* Informasjon om øya
* Manuae hos Victoria University Wellington
Hær

En **hær**, eller **armé**, er den landbaserte forsvarsgrenen av et lands militærvesen. Arméer er gjerne inndelt i våpenarter som infanteri, kavaleri og artilleri, støttet av ingeniørtropper, samband, tren, intendantur, etterretning og sanitet.

Hærens øverste ledelse vil typisk bestå av en armésjef (i Norge generalinspektør) og hans stab samt en rekke organisasjoner som ivaretar forskjellige overordnede oppgaver, for eksempel anskaffelse av materiell. Hver våpenart har gjerne en inspektør som med sin stab ivaretar forskjellige oppgaver innen våpenarten, for eksempel omkring personalet (utdannelse, forfremmelser, forflytninger) eller organisatoriske spørsmål. Samtidig fungerer inspektørene som eksperter i sin våpenart i forhold til armeens øverste ledelse.

Før flyenes inntog i militæret besto et lands stridskrefter vanligvis av en armé og en marine, hver underlagt sitt eget departement, gjerne kalt armédepartementet og marinedepartementet. Etter hvert som flyene ble en stadig viktigere del av stridskreftene ble det opprettet egne flyvåpen, og både flyvåpenet, marinen og armeen er idag som regel samlet under et felles forsvarsdepartement. Armésjefen har imidlertid ofte en uavhengig rolle som øverste rådgiver til statssjefen eller øverstkommanderende for spørsmål om landstridskrefter.

## Våpenarter

Typiske våpenarter i en armé inkluderer:
*Infanteri
*Kavaleri
*Artilleri
*Militærpoliti
*Etterretning
*Tren
*Intendantur
*Sanitet
*Ingeniørvåpen
*Flykorps
*Signalkorps
*Våpenteknisk korps
*Veterinærkorps
*Feltprestkorps
*Auditørkorps

Våpenarter grupperes ofte etter kampvåpen (*combat arms*), kampstøttekorps (*combat support*, CS) og forvaltningsstøttekorps (*combat service support*, CSS).

Som regel består hver våpenart av et eller flere regimenter.

## Hierarki
Ifølge standarden *NATO [[APP-6A]]* gjelder følgende hierarki for landstyrker, med engelsk betegnelse og symbol:
* region (*region*) XXXXXX
* armégruppe (*army group*) XXXXX
* armé (*army*) XXXX
* korps (*corps*) XXX
* divisjon (*division*) XX
* brigade (*brigade*) X
* regiment/bataljonsstridsgruppe (*regiment/battle group*) III
* bataljon (*battalion*) II
* kompani (*company*) I
* tropp (*platoon*) •••
* gruppe (*section*) ••
* lag (*squad*) •
* patrulje (*team/crew*) ø
* soldat

### Struktur

## Eksempler på armeer
*Hæren (Norge)
*Hæren (Tyskland)
*Hæren (Danmark)
*Svenska armén
*Den britiske armeen
*Den amerikanske armeen
*Den røde armé
Megabit

**Megabit** er en enhet for måling av informasjonsmengde (datamengde).
En megabit er lik 1&nbsp;000&nbsp;000 (106) bit, eller 1000 kilobit.

Enkelte deler av IT-bransjen har historisk brukt **megabit** om 1024 kilobit eller (220) bit, men dette er feil etter definisjonen av SI-prefikset mega. Telekommunikasjonsbransjen (modemhastigheter og lignende) har stort sett brukt den riktige betydningen av megabit. For å betegne 220 bit skal binærprefikset Mebi benyttes.
Se binærprefiks og megabyte.

Megabit har ikke noe offisielt symbol, men vanlige forkortninger er **Mbit** eller **Mb**.

Enheten megabit er nært knyttet til enheten mebibit, som alltid er lik 220 = 1&nbsp;048&nbsp;576 bit.

Megabit brukes særlig til å angi overføringshastigheter i datanett, da i form av megabit per sekund (symbol **Mbps**).

## Referanser
Marineinfanteri

**Marineinfanteri** er en forsvarsgren eller våpenart i en militær organisasjon, spesialisert til strid ombord i skip og/eller amfibisk krigføring. Marineinfanteriet er ofte en del av en stats marine (for eksempel Nederlandse Korps Mariniers og Storbritannias Royal Marines), men kan også være en adskilt forsvarsgren (for eksempel U.S. Marine Corps).

Mange land har marineinfanteri, selv om svært få land i verden har noen som helst kapasitet til reelt å drive en egen oversjøisk amfibieoperasjon. Det er utenom USA, kun Storbritannia, Frankrike og til dels Nederland som har denne kapasiteten i dag.

I Norge er Kystjegerkommandoen det nærmeste man kommer et marineinfanteri.

## Eksempler på marineinfanterier
**Nåværende**:
* Chile: Cuerpo de Infanteria de Marina
* Nederland: Nederlandse Korps Mariniers
* Norge: Kystjegerkommandoen
* Russland: Russisk marineinfanteri
* Spania: Infanteria de Marina
* Storbritannia: Royal Marines
* Sverige: Amfibiekåren
* USA: U.S. Marine Corps

**Tidligere marineinfanteri**
* Danmark-Norge: Marineregimentet (1672–1741)
* Tyskland: Marine-Infanterie
Megabyte

**Megabyte** (MB) er måleenhet for datamengdeenhet, ofte brukt om datalagringskapasitet. Avhengig av kontekst brukes begrepet om to forskjellige datamengder, men IEC og SI anbefaler at megabyte skal bety 106 byte (en million byte) i tråd med betydningen av ordet "mega": million. Ofte brukes "megabyte" om 1 048 576 byte (220 byte), dette skal ifølge IEC kalles en mebibyte.

## Eksterne lenker
* Prefixes for binary multiples ved NIST
* Salg av dokumentasjon av standarder - standard.no
Lønn

**Lønn** kan vise til:

* Lønn (økonomi) – betaling for utført arbeid
* Lønneslekten – en gruppe av trær med ca. 200 arter.
Gigabyte

:*For bokstavkombinasjonen, se* Gb (bokstav).
**Gigabyte** (**GB**) er måleenhet for datalagringskapasitet. 
En gigabyte (utledet fra SI-prefikset giga-) er en enhet  for informasjon eller datalagringskapasitet, og betyr enten nøyaktig én milliard bytes (10003 eller 109) eller omtrent 1,07 milliarder bytes (10243).
For å minske forvirringen rundt dette er det innført en enhet gibibyte som alltid betyr 1 073 741 824 (10243 eller 230) bytes.

## Kilder
*
Terabyte

**Terabyte**, ofte forkortet **TB**, er en måleenhet for datalagringskapasitet.

Én terabyte tilsvarer 1000 gigabyter (GB), 1 000 000 (million) megabyter (MB), 1 000 000 000 (milliard) kilobyter (kB), 1 000 000 000 000 (billion) byter (B).

## Se også
* Tebibyte
* Platelager – lagringsenhet
Brødtekst

**Brødtekst** er den vanlige løpende teksten i en bok, trykt avis, i trykksaker eller på en nettside, i motsetning til for eksempel overskrifter og bildetekster. Ingress (innledning) regnes heller ikke som del av brødteksten.

Brødtekst er gjerne i antikva (seriffer), da disse oppfattes som mer lettlest i trykt brødtekst, mens grotesk (sans-serifer) egner seg bedre for kortere biter, som i overskrifter, samt på dataskjermer.

Før i tiden ble typografenes lønn beregnet ut fra antall linjer de hadde satt. Brødteksten gikk fort å sette og det var i hovedsak det som ga setteren penger til det daglige brød. Brødtekst kalles også *brødsats* eller *brødskrift*.

## Referanser


## Litteratur
* Øyvin Rannem *Bokstavene i historien* Forlaget Press 2017 ISBN 978-8232800759
* 
*
Militær organisasjon

Organisering av militære styrker.

## Landstyrker
Landstyrker er inndelt i flere våpenarter som består av flere avdelinger. Avdelingene samles i forband. Forband og avdeling er ulike begreper; en avdeling er en homogen organisasjon, f.eks. bataljon eller kompani, mens et forband er en samling av flere avdelinger, for eksempel en brigade eller divisjon.

### Hierarki
Ifølge standarden *NATO [[APP-6A]]* gjelder følgende hierarki for landstyrker, med engelsk betegnelse og symbol:
* region (*region/theater*) XXXXXX
** armégruppe (*army group/front*) XXXXX
*** armé (*field army*) XXXX
**** korps (*corps*) XXX
***** divisjon (*division*) XX
****** brigade (*brigade*) X
******* regiment/bataljonsstridsgruppe (*regiment/group*) III
******** bataljon (*battalion*) II
********* kompani/batteri/eskadron (*company/battery/squadron*) I
********** tropp (*platoon*) •••
*********** gruppe (*section*) ••
************ lag (*squad*) •
************* patrulje/par (*fireteam*) Ø
************** soldat (*soldier*)

## Sjøstyrker
*Flåte
**Eskadre
***Flotilje
****Skvadron
*****Divisjon
******Fartøy

## Luftstyrker
*Luftving
**Skvadron
***Ving
Dien Bien Phu

**Dien Bien Phu** (**Ði&#7879;n Biên Ph&#7911;**) er en by i det nordvestre Vietnam. Den er kjent for det viktige og avgjørende slaget under første indokinesiske krig mellom Frankrike og den vietnamesiske bevegelsen Viet Minh. Slaget ved Dien Bien Phu i 1954 førte til at franskmennene trakk seg ut av Fransk Indokina og Vietnams deling i Nord-Vietnam og Sør-Vietnam ved den etterfølgende Genève-konferansen. Dette førte senere til *Andre indokinesiske krig* (1957–1975) kalles vanligvis *[[Vietnamkrigen]].*

Dien Bien Phu har i dag en befolkning på rundt 70&nbsp;000, og er provinshovedstad for provinsen Dien Bien. I 1954 var byen vesentlig mindre. Flertallet av befolkningen i provinsen er ikke etniske vietnamesere. Grupper av forskjellig thai-etnisitet er det største befolkningssegment, og vietnameserne utgjør en tredjedel, og deretter følger minoritetsfolkene Hmong, Si La og andre.

Dien Bien Phu ligger i Muong Thanh-dalen, som er 20 km lang og 6 km bred. Byen er kun 25 km fra grensen til Laos.
Hjemmevern

Et **hjemmevern** er en militær organisasjon spesialisert for lokalt forsvar. Hjemmevern kan være organisert som en egen forsvarsgren (som det norske Heimevernet) eller integrert som del av andre forsvarsgrener.

## Hjemmevernsstyrker
* Norske Heimevernet ble stiftet i 1945 og har rundt 40&nbsp;000 soldater.
* Svenska hemvärnet ble stiftet i 1940 og har rundt 22&nbsp;000 soldater.
* Danske Hjemmeværnet ble stiftet i 1945 og har rundt 16&nbsp;000 aktive soldater og 30&nbsp;000 i reserve.
* Finske hjemmevernet, Suojeluskunta-Skyddskåren, var operative mellom 1917&ndash;1947 og hadde 111&nbsp;000 medlemmer i 1938.  Systemet er under gjenoppbygging som Maakuntajoukot-Landskapstrupperna og skal være aktivt fra 2010.
* Estiske hjemmevernet Kaitseliit var aktivt fra 1918&ndash;1940 og ble gjenopprettet i 1990, og har rundt 8&nbsp;000 soldater.
* Latviske hjemmevernet Zemessardze var aktivt mellom 1918&ndash;1940 og ble gjenopprettet i 1990, og har rundt 11&nbsp;000 soldater.
* Litauiske hjemmevernet Litauens skytterforbund var aktivt mellom 1918&ndash;1940 og ble gjenopprettet i 1990 og har rundt 5&nbsp;000 soldater.
* Kanadiske hjemmevernet Canadian Rangers ble opprettet i 1947 med rundt 4&nbsp;000 soldater i Canadas nordområder.
* Maltesiska hjemmevernet Emergency Volunteers Reserve Force (EVRF). 
* Britiske hjemmevernet Home Guard var aktivt mellom 1940&ndash;1945, med som mest 1,8 millioner soldater.  Home Service Force var aktivt mellom 1982&ndash;1992. 
* Irske hjememvernet Local Defence Force/Fórsa Cosanta Áitiúil (FCA) var aktivt 1941&ndash;1947 med på høyden 103&nbsp;000 soldater. 
* Hjemmevernet i USA State Defense Forces (også kjent som State Guards, State Military Reserves eller State Militias) er aktive i 25 av landets delstater. 
* Hjemmevernet i Øst-Tyskland Kampfgruppen var aktive 1952&ndash;1990, med 210&nbsp;000 soldater i tre klasser: motoriserte stridende avdelinger, sikringsavdelinger og reserver.

## Se også
* Milits
* Gerilja

## Referanser
Raumnes & Årnes Idrettslag

**Raumnes & Årnes Idrettslag** er et idrettslag fra Årnes i Nes kommune i Akershus, og er resultatet av sammenslutningen av klubbene Raumnes Idrætslag og Årnes Idrettsforening i 1932. Idrettslaget har i dag aktiviteter innen fotball, håndball, ski, hopp, basketball, tennis og friidrett. Raumnes & Årnes IL hadde per 2020 om lag 1000 medlemmer, hvorav ca. 650 aktive utøvere.

## Tabell

## Historie
Raumnes Idrætslag ble stiftet 8. november 1914, men var en direkte fortsettelse av Nes Skiklub. Nes Skiklub ble meldt inn i Centralforeningen for Udbredelse af Legemsøvelser og Vaabenbrug vinteren 1881. Dette var organet for idrettslige aktiviteter og organisasjoner på den tiden. Fra 1923 ble laget kalt Raumnes Skiklub.
 
Årnes Idrettsforening ble stiftet 17. mai 1912. Raumnes Skiklub og Årnes idrettsforening ble slått sammen til et idrettslag 22. mars 1932, og ble til Raumnes og Årnes Idrettslag, senere skrevet Raumnes & Årnes Idrettslag. 

## Dragsjøhytta
17. mai 1932 var det samlet til stor fest i Dragsjøhytta. Årnes Idrettsforening var 20 år, og feiret innvielse av Dragsjøhytta og «forbrødring» for medlemmene i de to lagene som nå var slått sammen. Det var på grunn av den økonomiske byrden som Dragsjøhytta påførte Raumnes Skiklub, at klubbene ble slått sammen, og dermed den direkte årsaken til dagens klubb og navn.   

## Idrettsanlegg
Idrettslaget har alltid jobbet aktivt i hele bygda, med skianlegg, hoppbakker, markedsplasser og stadion på flere steder. I 1936 sto Årnes Stadion ferdig, etter mange år med diskusjon om hvor banen skulle plasseres.  Banen ble innviet 16. august 1936 og kostet da kr 14.995,- pluss mange dugnadstimer fra medlemmene. 

1. juli 1941 ble banen overtatt av Departementet for arbeidstjeneste og idrett, og ble liggende brakk til krigen var slutt. Alle verv i idrettslaget ble lagt ned og idrettsstreiken var 100% effektiv. Det «nye» Årnes Stadion ble innviet 20. juli 1952. 

Helsehuset, eller «klubbhuset» som det kalles i dag, ble innviet 21. desember 1955. Etter datidens forhold var dette et meget fint garderodeanlegg med badstue, som ikke var vanlig på den tiden.  16. januar 1968 ble lysløypa fra Årnes Stadion til Dragsjøhytta åpnet. 
Dette var da en av landets lengste lysløyper. I 1979 ble lysløypa fra Fjellfoten åpnet, og de to løypene møtes selvfølgelig ved Dragsjøhytta. Til idrettslagets 125-årsjubileum vil kunstgressbanen stå klar. 

Klubbhuset ble revet i 2019 for å bygge nytt på samme tomt. Det nye klubbhuset har kiosk og garderobefasiliteter. Klubbhuset vil bli ferdig i løpet av 2020.

## Skøyter
Skøyteløperen Dagfinn Hagen konkurrerte for Raumnes og Årnes IL i tenårene før han skiftet klubb til Oslo IL.

## Eksterne lenker
* 
* 
* Årnes Stadion - Nordic Stadiums
Korps

**Korps** har en rekke betydninger:

*I militær sammenheng kan korps betegne et stort forband (se korps (forband)) eller en funksjonell gruppering av personell (se våpenart).
*I Frelsesarmeen betegner et korps det mange andre trossamfunn kaller en menighet.
*Korps betegner også grupper organisert til forskjellige samfunnsgagnlige oppgaver: Brannkorps, politikorps, vaktkorps, redningskorps, fredskorps, borgerkorps og tellekorps (som ved valg teller stemmene avgitt av velgerkorpset).
*Korps brukes også om organisert foreningsvirksomhet som i førstehjelpskorps, buekorps og speiderkorps. Innen organisert idrett betegner det en gruppe av ledere: Trenerkorps, korps av soneansvarlige i en idrettskrets.
*Korps betegner grupper av musikere som i musikkorps og skolekorps.
*«Det diplomatiske korps» er en fellesbetegnelse for gruppen av utenlandske diplomater i et land.
*Korps betegner også gruppen av dansere tilknyttet en ballettscene: ballettkorps.
*Korps kan også betegne yrkesgrupper som helhet: ambassadørkorps, offiserskorps, prestekorps.
*Korps er en norsk avledning av *corpus* (lat.) som egentlig betyr helhet, men også brukes i betydningen kropp.
Kapitel

**Kapitel** (latin «hode») kan sikte til

*Kapitél (arkitektur) &ndash; et søylehode i arkitektur
*Kapitél (typografi) &ndash; en bokstavform brukt i typografi
*Kapitel er den eldre skriveformen for kapittel på riksmål
Ingress

**Ingress** (av latin *ingressus*, inngang eller innledning) er i skriftlig fremstilling, et kort innledende avsnitt som oppsummerer hovedpunktene i den aktuelle artikkel. Ingressen har i journalistikken sin plass i den omvendte pyramide, mellom overskriften og brødteksten.

Ingressen står ofte i fet eller kursiv skrift. Innen journalistikken opererer man gjerne med to hovedtyper ingresser: sitat-ingress eller saksingress. Det finnes også blandinger mellom disse. Sitat-ingress inneholder et sitat som innledning til saken. Saksingress oppsummerer artikkelen uten å inneholde sitat.

Ingressen brukes ofte til å «gripe» fatt i leseren, for at personen skal bli interessert i å lese resten av teksten.

## Se også
* Abstrakt (sammendrag)
* Omvendt pyramide

## Referanser
Lisa Kudrow

**Lisa Valerie Kudrow** (født 1963) er en amerikansk Emmy-belønnet og Golden Globe-nominert skuespiller. Hun er kjent for rollen hun har hatt i TV-serien *[[Venner for livet]]*. Der spiller hun den noe merkelige Phoebe Buffay, som blant annet har hatt en tøff oppvekst.

Lisa Kudrows far var hjernekirurg og det så en stund ut som at datteren ville følge faren i legeyrket. I stedet studerte hun biologi på universitetet i Vassar. Da hun var ferdig med studiene fant hun ut at hun heller ville prøve seg som skuespiller.

Kudrow gjorde noen stand-up-show, samt et par gjesteroller i diverse serier. Da produsentene i *Venner for livet* kontaktet henne hadde hun allerede rollen som servitøren «Ursula» i TV-serien *[[Mad About You]]*. Produsentene bestemte da at «Ursula» skulle være tvillingsøsteren til «Phoebe» i serien.

Kudrow bor i Los Angeles sammen med sin mann og sin sønn.

## Filmer i utvalg

## Priser
### Vunnet
* 1998 – Beste kvinnelige birolle i en tv-serie. Emmy
* 1996 – Beste ensemble i en komiserie. SAG-award
* 1995 – Beste komiserie på tv. Emmy

### Nominert
* 1999 – (Med flere) Morsomste kvinnelige biroller. American Comedy Award 
* 1997 – Beste kvinnelige birolle i en komiserie. Emmy 
* 1996 – Beste kvinnelige skuespiller. SAG-award 
* 1996 – Beste kvinnelige birolle i en komiserie. Golden Globe
* 1995 – Beste kvinnelige birolle i en komiserie. Emmy
* 1995 – Beste kvinnelige skuespiller. SAG-Award

## Referanser


## Eksterne lenker
* 
* 
* 
*
Forbokstavord

**Forbokstavord** eller **initialord** er forkortelser som er satt sammen av initialer. Eksempler på forbokstavord er *[[NRK]]* (fra Norsk rikskringkasting), *[[Den Norske Turistforening|DNT]]* (Den Norske Turistforening), og *[[USA]]* ().

Et forbokstavord som kan uttales som et eget ord kalles et *[[akronym]]*. Eksempler på akronymer er *NATO*, *NASA* (). Noen akronymer går etterhvert inn i språket som vanlige ord gjennom en assimileringsprosess, og settes da ikke lenger i versaler. Et eksempel er laser ().

I typografi settes forbokstavord normalt i kapiteler.

## Eksterne lenker
* Liste over forkortelser og symboler i allmennspråket hos Språkrådet
* Reglar for forbokstavord som PC, TV, NATO, FN og WWF hos Språkrådet
* *[https://www.sprakradet.no/upload/snytt021.pdf SPRÅKnytt 30. årgang 1/ 2002]* (PDF) av Norsk Språkråd
* Forbokstavord hos Språkrådet ()
Ca Mau (provins)

**Ca Mau** vietnamesisk **Cà Mau**) er en provins helt ytterst på Vietnams sørspiss. Den grenser i nord til provinsene Kien Giang og Bac Lieu. I det øvrige ligger den ut mot Siambukten og Sørkinahavet, og har en kystlinje på 254 km. 

Provinsen har 1&nbsp;158&nbsp;000 innbyggere, og inngår i den administrative region Dong Bang Song Cuu Long. Provinshovedstaden Ca Mau hadde i 2004  innbyggere.

Kanaler og elver spiller en viktig rolle i økonomien, både for matproduksjon og transport. Hovednæringsveiene er landbruk, aquakultur, fiskerier, og matforedlingsindustrier.

Provinsen har foruten sin hovedstad åtte distrikter:

# Cai Nuoc 
# Dam Doi 
# Nam Can
# Ngoc Hien
# Phu Tan
# Thoi Binh 
# Tran Van Thoi 
# U Minh

## Eksterne lenker
*
Kystvakt

En **kystvakt** er en organisasjon som enten selvstendig eller som en del av et lands marine hevder landets suverenitet i territorialfarvannet og dets nasjonale rettigheter i tilstøtende farvann og økonomisk sone. Oppgavene varierer noe fra land til land; de omfatter gjerne håndhevelse av statens lover, oppsyn med fiske og fangst, kontroll med sikkerhetsbestemmelser for fartøyer, redningstjeneste, miljøvern til sjøs, og bekjempelse av smugling og illegal innvandring. Kystvakten kan også stå for driften av navigasjons- og kystradiosystemer, fyr- og merkevesen, og utføre isbryter- og værtjeneste m.m.

Kystvakten er som regel en offentlig organisasjon som har til hovedoppgave å ivareta  kyststatens lover og regler i dens sjøområder som territorialfarvann og økonomiske 
soner. De fleste lands kystvakter opererer med skip og båter, og ofte også luftfartøyer som helikoptre og patruljefly.

En kystvakt kan være del av en stats militære organisasjon.  Den norske Kystvakten  inngår som en del av Sjøforsvaret.  Den er et viktig element i Sjøredningstjenesten. den amerikanske kystvakten er en egen forsvarsgren). Kystvakten kan også være en sivil etat, som den svenske (*Kustbevakningen*) og den danske (*Farvandsvæsenet*). En kystvakt kan også være en privat organisasjon, som i Australia.

I noen land utøver kystvakten alle kyststatens maritime oppgaver eksempelvis  sjømerking, håndhevelse av lov og orden til sjøs, miljøvern og tilsyn og kontroll med all sjøfart.

## Eksempler
* Kystvakten (Norge)
* Farvandsvæsenet (Danmark)
* Kustbevakningen (Sverige)
* Landhelgisgæsla Íslands (Island)
* Hellas’ kystvakt
* United States Coast Guard (USA)
* Garde côtière canadienne (Canada)

## Bilder

Australian volunteer coastguard light boat.jpg
Coastguard boat, Belfast - geograph.org.uk - 1443045.jpg
KBVDjurgardsbrunnsviken.JPG
Swedish coast guard in Stockholm - 2016.jpg
Maritime Safety & Security Team (MSST) 91106.jpg
BRP Suluan - Side View @ 31st ASEAN Summit.jpg
Diciotti.jpg
Chinese Coast Guard ship during DiREx-15.jpg


## Referanser


## Kilder
*
Manx (keltisk språk)

**Manx** (*Gaelg*, *Gaelg Vanninagh*, *Gailck*) er et keltisk språk som tales på Man. Språket stammer fra en eldre form for irsk, spesielt de irske dialektene fra østre Ulster i Irland og de skotsk-gæliske dialektene fra Galloway i Skottland. 

Språkets opprinnelse dateres til det 5. århundre. Den siste som hadde det som morsmål, Ned Maddrell, døde i 1974. Etter dette har manx fått nytt liv, først blant akademikere og etter hvert også i befolkningen på Man. Mange har lært det som annetspråk, og i 2005 fantes det barn som oppdras med manx som hovedspråk. 

Grunnleggende opplæring i språket tilbys av myndighetene på Man, og mange skoler tilbyr kurs for viderekomne og for tilreisende. Det er også gjort en satsing på bruk av språket i sammenhenger hvor barn er samlet.

Språket har offisiell status på Man. Det brukes på tinget, der man blant annet leser opp alle nye lover både på manx og engelsk. Det er også anerkjent som et regionalt språk av det britiske-irske rådet. 

## Ortografi

Mansk ortografi representerer ikke goidelsk etymologi, slik irsk eller skotsk-gælisk gjør. Skriftspråket blir ofte beskrevet som en engelsktalendes forsøk på å skrive ned et keltisk språk; mens det for en engelsktalende person er umulig å uttale irsk eller skotsk-gælisk korrekt ut fra skriftbildet uten å først tilegne seg kunnskaper om uttalen, vil det være mulig for samme person å gjøre seg forstått ved å lese opp manx.

Årsaken til denne forskjellen er at manx ikke har vært et skriftlig språk, mens irsk og skotsk-gælisk har hatt en rik litteratur gjennom middelalderen og senere. Normeringen av et skriftspråk kom derfor sent, og man valgte bevisst å bruke en engelsk ortografi som mal. Som eksempel kan man bruke *Isle of Man*:

*Irsk: Oileán Mhanainn
*Skotsk-gælisk: Eilean Mhanainn
*Manx: Ellan Vannin

Det er ikke store forskjeller i uttale på de tre språkene. I de to første er det flere vokalkombinasjoner som ser ut til å være diftonger, men som er monoftonger der de ekstra vokalene modifiserer uttalen gjennom avrunding eller tilspissing. Kombinasjonen *mh* er en genitivskonstruksjon, der *h* tilføyes til *m*; kombinasjonen uttales som *v*. En som ikke kjenner irsk eller skotsk-gælisk, vil dermed ha store problemer med å treffe riktig på de to første, mens hen vil klare den siste med tilnærmet riktig uttale.

## Referanser


## Eksterne lenker
*
Willis Tower

**Willis Tower** er med sine 442 meter Amerikas tredje høyeste skyskraper etter One World Trade Center (541m) og Central Park Tower (472m). Den ble påbegynt i 1970 og sto ferdig i 1973. Bygget kostet på det tidspunktet 150 millioner USD, noe som ville ha tilsvart rundt 950 millioner USD i 2005. Den var verdens høyeste bygning fram til Petronas Towers i Kuala Lumpur sto ferdige i 1998.

Bygget het opprinnelig **Sears Tower**, da det ble bygget for butikkjeden Sears, Roebuck and Co. Sears' navnerettighet gikk ut i 2003, men bygget gikk fortsatt under dette navnet frem til 2009, da store deler av bygget ble leid av det britiske forsikringsmeglerselskapet Willis Group Holdings, Ltd. Navnerettigheten er en del av leieavtalen, og 16. juli 2009 ble navnet endret til Willis Tower.

Inkludert antenner på taket er totalhøyden på 527.3 meter.

## Referanser


## Se også
* Liste over verdens høyeste bygninger

## Eksterne lenker
*
Tunbridge Wells (distrikt)

**Tunbridge Wells** er et distrikt i Kent, England. Det har navn etter den viktigste byen, Tunbridge Wells. Distriktet ligger tildels i den nordlige utkanten av området Weald, som er et gammelt skogsområde.

## Kretsinndeling

Distriktet er delt inn i kretser (engelsk *wards*). Åtte av disse er innenfor byen Tunbridge Wells, mens de andre er landkretser basert på de viktigste landsbyene. En del kretser består av to landsbyer. 

### Landkretser og landsbyer

*Benenden og Cranbrook
*Brenchley og Horsmonden
*Capel
*Frittenden og Bidborough
*Goudhurst og Lamberhurst
*Hawkhurst og Sandhurst
*Paddock Wood (delt i to kretser, øst og vest)
*Pembury
*Southborough (delt i to kretser, Southborough og High Brooms, og Southborough North
*Speldhurst og Bidborough
## Eksterne lenker
*
Tunbridge Wells

**Tunbridge Wells** (offisielt **Royal Tunbridge Wells**) er en by i området Weald i vestlige Kent, England, rett nord for grensen til East Sussex. Den er lokalisert 64&nbsp;km sørøst for sentrale London langs veien, 55,5&nbsp;km med jernbane. Den ligger ved nordenden av Weald, hvor sandsteingeologien er vist med bergformasjoner ved Wellington Rocks og High Rocks, et område utpekt som av vitenskapelig interesse (SSSI). Byen har en befolkning på 57 772 innbyggere i henhold til folketellingen i 2011.

I likhet med resten av distriktet er den delt inn i valgkretser (*wards*). Det er åtte slike kretser eller bydeler: Culverden, Pantiles, St. Marks, Park, Rusthall, Sherwood, St. James' og St. Johns.

Byen oppsto som et kursted på 1600-tallet og hadde sitt høydepunkt som feriested under Beau Nash (1674–1761) da dens jernholdige kildevann tiltrakk seg kurpasienter og andre besøkende. Selv om stedets tiltrekning som kursted dalte da det ble populært å bade i havet, har byens popularitet forblitt og rundt tretti prosent av byens økonomi genereres fra turistindustrien.

Kilden som ga byen navneleddet *Wells* eksisterer fortsatt i bydelen Pantiles. Den er en kilde, med vann som har salter med høyt innhold av jern. Kilden ble oppdaget i 1606 av Lord North, som tilhørte hoffet til Jakob I. Han ga den navn etter den nærliggende byen Tonbridge, som dengang ble stavet *Tunbridge*. Dette har siden vært en stadig kilde til forvirring, spesielt for reisende på jernbanelinjen mellom London og Hastings der stasjonsnavnene er til forvirring like. Det ble derfor den eldre, men mindre byen T**u**nbridge som i 1870-årene måtte skifte navn til T**o**nbridge.

## Referanser


## Eksterne lenker
* 
* Tunbridge Wells Borough Council
Bob Beamon

**Robert «Bob» Beamon** (født 1946) er en amerikansk tidligere friidrettsutøver, best kjent for sin fantastiske og seiglivede verdensrekord i lengdehopp.

Beamon, som kommer fra Jamiaca, New York, satte sin verdensrekord i lengde i OL i 1968 i Mexico by med et hopp på 8,90&nbsp;m, hele 55&nbsp;cm lengre enn den tidligere rekorden. Rekorden stod i hele 23&nbsp;år.

Før Beamons hopp hadde verdensrekorden blitt forbedret 13 ganger siden 1901, med en gjennomsnittlig økning på 6&nbsp;cm, og aldri med mer enn 15&nbsp;cm.

OL-vinneren fra 1964, Lynn Davies fra England, sa til Beamon: «Du har ødelagt denne øvelsen». Beamons rekord ble slått i 1991, da amerikaneren Mike Powell hoppet 8,95 i verdensmesterskapet i Tokyo.

## Referanser


## Eksterne lenker
*
Cochinkina

**Cochinchina** (vietnamesisk: *Nam Kỳ*; ''khmer'': កម្ពុជាក្រោម *Kampuchea Krom*; fransk: *Cochinchine*; engelsk: *Cochin China*) er en historisk region som utgjør den sørlige tredjedelen av Vietnam hvor den fremst byen er Ho Chi Minh-byen (khmer: Prey Nokor, tidligere kalt for Saigon). Blant vietnameserne kalles det som må menes med Cochinkina for *Nam Bộ*, som betyr «det sørlige grenseland».

Dette området var en fransk koloni fra 1862 og til 1954. Den senere staten Sør-Vietnam ble opprettet i 1954 ved å kombinere Cochinchina med sørlige Annam (et fransk protektorat). På vietnamesisk ble denne regionen kalt *Nam Bộ*. Historisk var det kalt *Gia Định* (1779–1832), *Nam Kỳ* (1834–1945), *Nam Bộ* (1945–1948), *Nam phần* (1948–1956), *Nam Việt* (1956–1975), og senere *Miền Nam.* På fransk ble det kalt for *la colonie de Cochinchine*.

## Etymologi
Cochinkina (*Cochin-china*) er det gamle navnet for regionen og den franske kolonien i sørlige Vietnam. Dets opphav er fransk, avledet fra *Ko-chen*, en portugisisk korrupsjon av ukjent betydning. Tillegget «China» ble lagt til for å skille navnet fra byen og havnen Kochi (stavet *Cochin* på engelsk) i sørvestlige India. Sistnevnte er tamil, kanskje avledet fra *koncham*, «liten», en referanse til elven der.

## Historie
På et enda tidligere tidspunkt dekket betegnelsen et geografisk område som i tillegg omfattet deler av dagens Kambodsja. Enda tidligere var det betegnelse for det sentrale og nordlige Vietnam.

Det første navnet man kjenner for Vietnam er *Jiaozhi* (交趾; pinyin: *Jiāozhǐ, *Vietnamesisk: Giao Chỉ). Det var det navnet dets kinesiske herskere brukte. Det er et navn med røtter i legendenes verden: Jiaozhi, eller *Giao Chi*, skulle ha vært et rike sør for «de fem fjellkjedene» på Sanhuangwuditiden.

I 111 f.Kr. ble Jaozhikommandanturet opprettet av det hankinesiske Wudi-regimet. Kineserne opprettet samtidig også to andre kommandanturer i det vietnamesiske området: *Jiuzhen* og *Ri'nan*. I 939 utropte Ngô Quyền seg til konge over Cochinriket og med det begynte Ngo-dynastiet.

Det var portugiserne som i 1530-årene skapte betegnelsen *Cochinkina*, om med det mente de sannsynligvis i grunnen hele Vietnam, som den gang var det som i dag er nord- og midt-Vietnam. Ordet var avledet nettopp av det kinesiske *Jiaozhi*, som portugiserne gjengav som *Caochi* eller *Cochin*. Men ettersom det i det portugisiske veldet allerede fantes en annen portugisisk koloni ved navn Cochin (en havneby sør i India), ble *Kina* tilføyd for å unngå forveksling.

Under franskmennenes kolonivelde ble navnet *Cochinchine* med Saigon (Ho Chi Minh-byen) som hovedstad. De to andre delene av Vietnam kalte franskmennene Annam og Tonkin.

## Referanser


## Litteratur
* Gosselin, C. (1904): *L'Empire d'Annam*, Paris
* Sombsthay, E. (1898): *Cours de législation et d' administration annamites*, Paris
MI5

**MI5**, offisielt **The Security Service**, er Storbritannias sikkerhetstjeneste. Betegnelsen MI5 er en forkortelse av *Military Intelligence section&nbsp;5* (Militær etterretning, avdeling&nbsp;5).

Tjenesten har som oppgave å beskytte det britiske demokratiet og Storbritannias økonomiske interesser, og å bekjempe alvorlig kriminalitet. MI5 beskjeftiger seg for det meste med innenrikssikkerhet, mens Secret Intelligence Service (MI6) tar hånd om utenlandsetterretning. MI5 ansvar for den indre sikkerheten gjorde at den under andre verdenskrig og den kalde krigen ble kjent for jakten på KGB-agenter og senere IRA. Nå har den mest fokus på bekjempelse av internasjonal terrorisme.

MI5 er underlagt den britiske innenriksministeren (Home Office), har rundt 3&nbsp;800 ansatte og ledes fra 2020 av Ken McCallum.

## Ledere (''Directors General'')
* 1909–1940: Vernon Kell (1873–1942)
* 1940–1941: Oswald Allen Harker (1886–1968)
* 1941–1946: David Petrie (1879–1961)
* 1946–1953: Percy Sillitoe (1888–1962)
* 1953–1956: Dick White (1906–1993)
* 1956–1965: Roger Hollis (1905–1973)
* 1965–1972: Martin Furnival Jones (1912–1997)
* 1972–1979: Michael Hanley (1918–2001)
* 1979–1981: Howard Smith (1919–1996)
* 1981–1985: John Jones (1923–1998)
* 1985–1988: Antony Duff (1920–2000)
* 1988–1992: Patrick Walker (1932–2021)
* 1992–1996: Stella Rimington (1935–2025)
* 1996–2002: Stephen Lander (1947–)
* 2002–2007: Eliza Manningham-Buller (1948–)
* 2007–2013: Jonathan Evans (1958–)
* 2013– 2020 Andrew Parker (1962–)
*2020–          Ken McCallum (1974–)

## Referanser


## Eksterne lenker
*
Secret Intelligence Service

**Secret Intelligence Service** (**SIS**), tradisjonelt kalt **MI6**, er Storbritannias sivile etat for utenriksetterretning, og har som oppgave å innhente etterretning i utlandet, i motsetning til MI5, som er ansvarlig for innenriks etterretning. Betegnelsen MI6 stammer opprinnelig fra *Military Intelligence section 6*, men organisasjonen er idag helt sivil og underlagt Utenriksministeriet.

Tidligere signerte alle direktører for MI6 dokumenter med «C», etter MI6s første sjef, Mansfield Smith-Cumming (C for Cumming). Dette ble begrunnet med at deres identitet skulle holdes hemmelig. Dette endret seg først i midten av 1990-årene. Richard Dearlove var et kjent ansikt i Storbritannia før han ble sjef i MI6, mens alle bilder av hans forgjengere i voksen alder var hemmeligstemplet mens han var sjef.

SIS hadde omkring 200 agenter i det okkuperte Norge under andre verdenskrig, blant andre Oluf Reed Olsen, Einar Johansen, brødrene Snefjellå og Alfred Nilsen. Etter krigen har SIS hatt et nært samarbeid med norske etterretnings- og sikkerhetsmyndigheter. Under den kalde krigen bidro SIS blant annet med opplysninger som satte Politiets overvåkingstjeneste på sporet av den senere spiondømte Arne Treholt.

## Sjefer
* Mansfield Smith-Cumming 1909&ndash;1923
* Hugh Sinclair 1923&ndash;1939
* Stewart Menzies 1939&ndash;1952
* John Sinclair 1953&ndash;1956
* Richard White 1956&ndash;1968
* John Rennie 1968&ndash;1973
* Maurice Oldfield 1973&ndash;1978
* Dick Franks 1979&ndash;1982
* Colin Figures 1982&ndash;1985
* Christopher Curwen 1985&ndash;1989
* Colin McColl 1989&ndash;1994
* David Spedding 1994&ndash;1999
* Richard Dearlove 1999&ndash;2004
* John Scarlett 2004&ndash;2009
* John Sawers 2009&ndash;2014
* Alex Younger 2014–2020
* Richard Moore 2020–

## Referanser


## Eksterne lenker
*
Bletchley (Milton Keynes)

**Bletchley** er en by som ligger i Milton Keynes, England. Fram til 1995 var den del av Buckinghamshire, men det året ble Milton Keynes en enhetlig myndighet, og dermed ble Bletchley en by innenfor en større by. Den lå opprinnelig sør for selve Milton Keynes, men de to byene har nå vokst sammen. Den har en befolkning på rundt 33 950.

## Historie
Navnet er av angelsaksisk opprinnelse, og betyr «Blæccas skog». Den eldste kjente omtale av byen er fra 1100-tallet da det ble stavet *Blechelai*. Senere som Blechelegh (1200-tallet) og *Blecheley* (1300-1500-tallet).

Bletchley ligger ved den romerske veien Watling Street, som i dette området fortsatt har sitt gamle navn. I viktoriansk tid var byen en viktig endestasjon på jernbanen, noe som førte til stor vekst. Den er også forbundet med Midlands gjennom Grand Union-kanalen.

Landsbyene Water Eaton og Fenny Stratford har blitt innlemmet i Bletchley.

Byen er mest kjent for Bletchley Park, stedet for britiske kryoptoanalytikere knekte blant annet den tyske Enigma-koden under den andre verdenskrig.

## Referanser


## Litteratur
* Legg, Edward (1999): *Early History of Bletchley Park 1235–1937*, Bletchley Park Trust Historic Guides series, No. 1

## Eksterne lenker
*
Louis Braille

:*For brailleskriften, se [[punktskrift]]*

**Louis Braille** (utt. ; 1809–1852) er kjent som oppfinneren av punktskriften, på mange språk også kalt *braille*. 
## Biografi
Som treåring skadet Braille sitt venstre øye. Hans far var salmaker og lille Louis ville leke med verktøyet. Mens han lekte bommet han på lærbiten han "arbeidet" med og en syl traff ham i øyet. Det oppstod en infeksjon som også spredte seg til hans høyre øye, noe som førte til at han ble blind. Da han skulle begynne på skolen satt han bakerst i klasserommet og hørte og til tross for sitt handikap ble han best i klassen, men han måtte forlate klassen siden han ikke kunne lese eller skrive. Som tiåring fikk han innvilget et stipend slik at han kunne begynne ved *Institution Royale des Jeunes Aveugles* (Den kongelige skole for blinde barn) hvor barna lærte praktiske håndverk (skomaker). Senere ble han lærer på skolen. På skolen lærte de blinde å lese taktile (opphøyde) gjengivelser av visuelle bokstaver. Denne formen for blindeskrift hadde en del ulemper, blant annet at brukeren ikke selv kunne produsere egne taktile tekster, og dermed ikke lese det de selv hadde skrevet eller kommunisere med andre blindeskriftlesere uten hjelp fra seende translatører/avskrivere.  

Da han var 15 år fant Braille opp et «punktsystem» inspirert av systemet til kaptein Charles Barbier de La Serre, som besøkte skolen; han hadde med seg et system som soldater på den tiden brukte for å kunne kommunisere i mørket. Serres system var basert på 12 punkter, mens Brailles system var bygd opp ved hjelp av bare 6 punkter. Senere utvidet Braille systemet til å inkluderte matematiske og musikalske tegn.

Braille døde av tuberkulose i 1852. Han er gravlagt i Panthéon, Paris. 

## Den internasjonale Braille-dagen/punktskriftens dag
Siden 2019 har datoen 4.&nbsp;januar hatt status som punktskriftens dag, også kalt Den internasjonale Braille-dagen. Datoen ble valgt av FN til minne om Louis Braille, som ble født denne dagen i 1809.

## Referanser


## Litteratur
* Lise Männikö, *Skriften i mørket*, Omnipax 2009
* Mats Køber og Kari Rudjord (red), *Bare røre, ikke se. Om Louis Braille, språk og skrift*, Akademisk publisering 2009 

## Se også
* Liste over personer som er begravd i Panthéon i Paris
Stammesuverenitet

**Stammesuverenitet** i USA viser til den status som føderalt anerkjente amerikanske innfødte stammer har fått som følge av en rekke rettsavgjørelser siden ratifikasjonen av den amerikanske grunnloven. Rettsavgjørelsene danner en doktrine som forutsetter at stammene er «suverene, innenlandsk underordnede nasjoner» (*sovereign domestic dependent nations*).
Government Communications Headquarters

**Government Communications Headquarters** (norsk: *Statens kommunikasjonshovedkvarter*; forkortet **GCHQ**) er Storbritannias etat for signaletterretning. Etaten er underlagt den britiske utenriksministeren.

GCHQ ble opprettet i 1946 som etterfølgeren til Government Code and Cypher School (Statens kode- og chifferskole), som hadde vært statens kryptografiske organisasjon siden 1919. Dens hovedkvarter er The Doughnut i Cheltenham.

## Se også
* National Cyber Force
*Echelon
*Bletchley Park
* HMGCC

## Referanser

## Eksterne lenker
*
Amylnitritt

**Amylnitritt**, C5H11NO2, eller *isoamylnitritt*, er en klar gul flyktig væske med en lukt som minner om råtne epler. Stoffet er en ester (nitrittester) av isoamylalkohol og salpetersyrling (pentanol).

Amylnitritt ble oppdaget i 1857, og ble første gang beskrevet som et gunstig legemiddel mot hjertekrampe av Thomas Lauder Brunton i 1867 pga. sin evne til å utvide blodårer og slappe av glatt muskulatur. I dag blir det sjelden foreskrevet pasienter, da bedre medikamenter har kommet på markedet.

Stoffet er imidlertid populært som et rusmiddel, spesielt blant homofile menn, og blir referert til som poppers.

## Se også
*Psykoaktivt stoff
Palmerston

**Palmerston** er en av de sørlige øyene i øygruppen Cookøyene.

Dette er den eneste rene atollen i den sørlige gruppen av øyer, og har samlet landareal på kun 2,6 km². Den består av 6 små sandøyer på et korallrev på 1.457 hektar. Dette er den av Cookøyene som ligger lengst unna de andre øyene. 

Øya ble oppdaget av Kaptein Cook 16. juni 1774, på sin andre reise til Stillehavet, men var ikke i land før på sin tredje og siste reise i 1777. Da var Palmerston ikke bebodd, men misjonæren William Gill fant 12 gamle graver her, som tyder på at det har bodd folk her før europeerne kom hit. Han var misjonær fra *[[London Missionary Society]]*, og jobbet på Cookøyene fra 1845 til 1860. 

Det bor kun 50 mennesker på øya, som alle avstammer fra den engelske eventyreren William Marsters og hans tre koner fra Cookøyene. Han bosatte seg her i 1862 og døde i 1899, men hans etterkommere lever her fortsatt, og driver bl.a. plantasjene her. Alle på øya har den dag i dag etternavnet Marsters, og de snakker fortsatt *Olde English* her. På det meste har det bodd 150 mennesker her. Det er ingen gjestehus å leie her for turister, men man kan bo hos lokale, noe som organiseres av den lokale kirken. Man kan kun komme hit med båt, og *Taoi Shipping* sender lastebåt hit fra Rarotonga annenhver måned. 

Øyas elektrisitetsforsyning blir besørget av en dieseldrevet generator. Den lokale skolen ble gjenåpnet i 2001.

## Kilder
*BBC News - Palmerston: The island at the end of the earth (publisert/sendt 30. desember 2013) Besøkt 22. januar 2016

## Eksterne lenker
* Offisielt nettsted Besøkt 22. januar 2016
Indokina

**Indokina** (tidligere også kalt **Bakindia**) er en geografisk region i Sørøst-Asia, som har fått sitt navn etter den tidligere franske kolonien Fransk Indokina.

Området omhandler en liten del av Sør-Kina, Kambodsja, Laos, Vietnam, Myanmar, Thailand og den delen av Malaysia som tilhører det asiatiske fastlandet (Malayahalvøya). Begrepet er spesielt praktisk i forbindelse med fauna- og artsbeskrivelser, selv om det også brukes i mange andre sammenhenger.

## Se også
* Fransk Indokina
* Sørøstasia
* Asia

## Referanser
Equador

**Equador** kan vise til:

* Ecuador – et land i Sør-Amerika
* Equador (Rio Grande do Norte) – en brasiliansk kommune i delstaten Rio Grande do Norte
Grensekommissariatet for den norsk-russiske grense

**Grensekommissariatet for den norsk-russiske grense** er et norsk statlig organ underlagt Justis- og beredskapsdepartementet og ledet av Politidirektoratet. Grensekommissariatets hovedoppgave er å påse at grenseregimeavtalen av 29. desember 1949 og andre avtaler mellom Norge og Russland som regulerer den norsk-russiske grense blir overholdt av begge parter.

Det norske grensekommissariatet ble opprettet i desember 1950 og ledes av en sivil grensekommissær. Stillingen har imidlertid alltid vært besatt av en offiser avgitt fra Forsvaret. Stillingen som grensekommissærens stedfortreder har til nå vært besatt av sjefen for Garnisonen i Sør-Varanger (GSV). I tillegg utnevner han et antall grenseassistenter for å assistere kommissariatet ved behov. Dette har normalt vært offiserer ved GSV og personell som tidligere har tjenestegjort ved grensekommissariatet.

Grensekommissariatet er lokalisert i Kirkenes.

## Hovedoppgaver
* Føre tilsyn med at grenseavtalen, samt andre overenskomster mellom Norge og Russland som regulerer forholdene på grensen, blir overholdt av begge parter.

* Sammen med politiet og Forsvaret forebygge og avgrense omfanget av hendelser som er i strid med gjeldende avtaler.

* Ha dialog med russiske grensemyndigheter for å løse og forebygge eventuelle konflikter og hendelser.

Forebyggende virksomhet er sentralt. Dette innebærer blant annet merking og vedlikehold langs riksgrenselinjen og informasjon til de som ferdes i grenseområdet. Bistand til aktører som samarbeider over grensen har også blitt mer aktuelt gjennom flere års utvikling. 

## Se også
*Grensekonvensjonen av 1826

## Referanser


## Eksterne lenker
*
Getúlio Dornelles Vargas

::*Andre betydninger av [[Getúlio Vargas]]*

**Getúlio Dornelles Vargas** (født 19. april 1883, død 24. august 1954) var en brasiliansk politiker og dominerte Brasils politikk i 25 år. Som president førte han en populistisk politikk.

Vargas var født i São Borja i delstaten Rio Grande do Sul. Han tok makten i Brasil ved et statskupp i 1930 og innførte et personlig diktatur med seg selv som president. Han var diktator i perioden 1930-34, president valgt av kongressen i perioden 1934-37 og diktator igjen i perioden 1937-45. I 1945 ble han tvunget av de militære til å gå av og Vargas ble da senator i Rio Grande do Sul. Han brukte denne perioden aktivt for å skaffe seg fornyet støtte. I presidentvalget i 1950 vant han også med nesten 50% av stemmene. Oppslutningen om Vargas sank gradvis gjennom hele presidentperioden, med økende krav om at Vargas måtte gå av. Da han skjønte at han ikke hadde støtte hos parlamentet eller hos de militære, begikk han selvmord i presidentpalasset i august 1954.

## Referanser


## Eksterne lenker
* 
*